Iwak Tambra  (Tor spp., syn. "Labeobarbus", suku Cyprinidae; uga kanggo iwak saka génus  Neolissochilus) ya iku iwak banyu tawa kang asalé saka Indo-Ostrali lan anak bawana India. Jeneng liya iwak iki kaya ta  Kancra (Sundha), Sapan (Kalimantan), Ihan Batak utawa Curong (basa Toba), Mahseer utawa Kelah (Malaysia). Uga dijenengi "semah" tumrapé wong Sumatra sisih tengah munggah ing sisih kidul.